Tekenprent: Hulp vir Kaapstad se ‘Dag Zero’Kapenaars hou die weervoorspelling met ŉ valkoog dop vir enige moontlike verligting vir dié droogtegeteisterde gebied. Intussen het die rampverligtingsorganisasie Gift of the Givers water ingesamel by 70 punte landswyd en ŉ eerste vrag van 12 000 vyfliterbottels is reeds op pad na ŉ weermagbasis in Goodwood. Coca-Cola Peninsula Beverages (CCPB) het Donderdag gesê hulle is ook besig om die laaste detail te finaliseer om miljoene liters water aan Kaapstad en die Wes-Kaap te verskaf, om die stad te help om die effek van Dag Zero te verlig. Dag Zero, die dag wanneer die krane sal opdroog, word tans op 16 April verwag. Die tekenprentkunstenaar Jerm meen daar kan dalk hulp uit alle oorde opdaag: Tekenprent deur Jerm